**Ordensregler – Idom-Råsted Junior- og Ungdomsklub**

Klubben holder til i lokaler ved siden af Solkær. Der er åbent hver onsdag aften fra 18:30 til 21:00 og hver anden fredag (ulige uger) fra 18:30 til 22:00. Klubsæsonen spænder fra september til maj og det koster 500 kr. for hele sæsonen at være medlem.

I det tidsrum dit barn er ”Tjekket ind” i klubben og følger klubbens ordensregler, tager vi ansvaret for dit barn. Klubben er et åbent tilbud, hvilket betyder at medlemmerne kan gå og komme (Tjekke ind /ud) som de vil inden for åbningstiderne.

I klubben har vi nogle gode voksne, vi kalder for Klubansvarlige, der sørger for, at her er højt til loftet, og at der langt hen ad vejen er mulighed for at lave nogenlunde, hvad de unge mennesker har lyst til - så længe vores regler bliver overholdt.

**Vores ordensregler er som følger:**

1. **Tjek ind og ud:**

Ved ankomst i klubbens lokaler giver man sig til kende til den klubansvarlige og melder ind ind på tavlen. På samme måde tjekker man ud når man forlader klubben igen, så klubansvarlig har overblik over hvem, der er til stede og hvor de er. Dette gøres af det enkelte medlem og **ikke** af kammerater.

1. **HVOR?**

**Når man er i Klub må man opholde sig følgende steder:**

1. **Klublokalerne.**
2. **Solkær** - men **kun** i det lokale, der er tilstødende til klublokalerne. Det er **ikke** tilladt at opholde sig i nogen andre dele af Solkær, ligesom man **ikke** roder i Solkærs ting, skabe og skuffer.

Hvis der er rengøring i Solkær i klubbens åbningstid, holder man sig i klubbens lokaler, til rengøringen er færdig.

1. **PLEXUS** – men kun i hallen, reposset i hallen og toiletterne i forbindelse med reposset.

Resten af PLEXUS er forbudt område – DOG må man gerne gå ind i kiosken og handle, hvis den er åben og efterfølgende bevæge sig tilbage til de tilladte områder igen.

1. **Udendørs** må man opholde sig på legepladsen ved Solkær eller multibanerne ved skolen.

Når man er i klub, render man ikke rundt i byen eller hænger ud på parkeringspladsen.

1. **HVORDAN?**
   1. **Adfærd og Respekt:**

* I klubben behandler man hinanden med respekt og taler pænt til, og om, hinanden. Her skal være plads til alle og til forskellige interesser.
* Mobning, vold og diskrimination accepteres ikke.
* Alle har ret til at være her uden at blive forstyrret eller generet.
* Adfærd der generer andre borgere i området accepteres ikke.
  1. **Ansvar for eget og andres udstyr:**
* Behandle klubbens faciliteter og materialer med respekt.
* Ødelagt udstyr skal meldes til den klubansvarlige med det samme.
* Personlige ejendel er på eget ansvar – pas godt på dine ting.

1. **Oprydning:**

* Efterlad altid områderne ryddelige.
* Affald skal i skraldespanden, og hvis har brugt noget, så sørg for at sætte det tilbage på plads.

1. **Mobiltelefoner og Elektronik:**

* Mobiltelefoner er tilladte på eget ansvar.
* Hvis den klubansvarlige beder dig om at lægge mobiltelefonen væk, skal du gøre det med det samme.

1. **Mad og drikke:**

* Mad og drikke er kun tilladt i de områder, der er godkendt til dette.
* Husk at rydde op efter dig selv og smid affald i skraldespanden.

1. **Deltagelse i aktiviteter:**

* Det forventes at du deltager aktivt og positivt i de aktiviteter, der bliver tilbudt.
* Hvis du ikke ønsker at deltage, skal du stadig vise respekt for dem, der gør.

1. **Alkohol, Rygning og stoffer:**

* Det er strengt forbudt at medbringe eller indtage alkohol, rygning eller andre rusmidler i klubben ellers dens område.
* Overtrædelse af denne regel vil medføre øjeblikkelig kontakt til forældre og eventuel udelukkelse fra klubben.

1. **Sanktioner ved overtrædelse af regler:**

* Overtrædelse af klubbens regler kan medføre advarsler, midlertidig bortvisning eller permanent udelukkelse fra klubben, afhængig af alvoren.
* Det er den klubansvarlige, der i samråd med ungdomsklubbens bestyrelse fastsætter eventuelle sanktioner og kontakter forældrene.

1. **HVORFOR?**

* Fordi vi skal have det sjovt i klubben!!